
 24.08.2005 nr ___-k

Hoonestusõiguse seadmise 

eelläbirääkimistega pakkumise võitja kinnitamine

(Rahu 42)

Võttes aluseks Narva Linnavolikogu määrusega 17.03.2005.a nr 13/52 kinnitatud  “Narva linna munitsipaalomandis oleva hoonestamata maa hoonestusõiguse seadmise korra” (KO, 25.04.2005, 135, 1391) punktid 2, 37,

Narva Linnavalitsus annab korralduse:

1. Kinnitada hoonestamata munitsipaalmaale - kinnistule asukohaga Rahu 42, Narvas (kinnistusregistriosa nr 797, katastritunnus 51104:001:0012, pindala 3 073 m², sihtotstarve – ärimaa 50%, tootmismaa 50%) hoonestusõiguse seadmiseks korraldatud eelläbirääkimistega pakkumise võitjaks osaühing IV INVEST DEVELOPMENT (registrikood 11129843, asukoht Kreenholmi 23-37, Narva).

2. Kehtestada järgmised hoonestusõiguse tingimused:

· hoonestusõiguse tähtaeg – 50 (viiskümmend) aastat lepingu sõlmimisest;

· hoonestusõiguse aastatasu – 11 061 (üksteist tuhat kuuskümmend üks) krooni;

· kauplus-kohviku ehitamine;

· 1. etapp - detailplaneeringu projekti esitamine Arhitektuuri ja Linnaplaneerimise Ametile kinnitamiseks hiljemalt 6 (kuue) kuu jooksul hoonestusõiguse tekkimisest. Detailplaneeringu koostamise ja finantseerimise korraldamine hoonestaja kulul;
· 2. etapp – ehitusprojekti koostamine ja esitamine Arhitektuuri ja Linnaplaneerimise Ametile kinnitamiseks 3 (kolme) kuu jooksul pärast detailplaneeringu kinnitamist;

· 3. etapp – ehitise püstitamine 22 (kahekümne kahe) kuu jooksul pärast ehitusloa saamist;

· hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest;

· iga etapi ja ehituse tähtaegade mittetäitmisel või mittetähtaegsel täitmisel maksab hoonestaja trahvi viie (5) hoonestusõiguse aastatasu suuruses summas. Trahvi tasumine ei vabasta hoonestajat endale võetud kohustuste täitmisest.

3. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4. Volitada Narva linnapead Tarmo Tammistet (isikukood 36208175216) allkirjastama hoonestusõiguse seadmise notariaalset lepingut.

5. Korraldus jõustub seadusega sätestatud korras.

6. Korraldust on võimalik vaidlustada Jõhvi Halduskohtus 30 päeva jooksul arvates korralduse  

      teatavakstegemisest.

Tarmo Tammiste

Linnapea                                                                                       Ants Liimets


                                                                                          Linnasekretär




